钦定古今图书集成/明伦汇编/官常典/第429卷 > 元
## 钦定古今图书集成/明伦汇编/官常典/第429卷 > 元

元大都设“城门尉，掌门禁启闭管钥之事。”又设二“兵
马司，掌盗贼奸伪鞫捕之事。”

按《元史百官志》：“大都城门尉，秩正六品，尉二员，副尉
一员。掌门禁启闭，管钥之事。至元二十年置，以四怯薛八剌哈赤为之。二十四年，复以六卫亲军参掌。凡
十有一门，曰丽正，曰文明，曰顺承，曰平则，曰和义，曰
肃清，曰安贞，曰健德，曰光熙，曰崇仁，曰齐化。每门设
官如上。”

大都路兵马都指挥使司，凡二，秩正四品，掌京城盗
贼奸伪鞫捕之事，都指挥使二员，副指挥使五员，知
事一员，提控案牍一员，吏十四人。至元九年，改千户
所为兵马司，隶大都路。而刑部尚书一员提调司事，
凡刑名则隶宗正，且为宗正之属。二十九年，署都指
挥使等官，其后因之。一置司于北城，一置司于南城。
按《刑法志》：“诸南北兵马司，职在巡警，非违捕逐盗贼、
辄理民讼者，禁之。”

### 世祖至元十六年春二月甲辰陞大都兵马都指挥使司秩四品

按：《元史世祖本纪》云云。

至元十八年。秋八月乙亥，申严大都总管府兵马司
左右巡院敛民之禁。

按：《元史世祖本纪》云云。

至元二十九年夏闰六月辛卯朔，升“上都兵马司四
品，如大都。”

按：《元史世祖本纪》云云。